ΓΡΑΠΤΗ ΕΡΩΤΗΣΗ E-2103/01

υποβολή: Bart Staes (Verts/ALE) προς το Συμβούλιο

(13 Ιουλίου 2001)

Θέμα: Δημοκρατικός έλεγχος της ευρωπαϊκής εμπορικής πολιτικής

Τα δεκαπέντε κράτη μέλη αντιτάσσονται σε οιαδήποτε συμμετοχή του Ευρωπαϊκού Κοινοβουλίου στην εμπορική και βιομηχανική πολιτική της Ευρωπαϊκής Ένωσης. Τούτο απορρέει από τη συνδυασμένη απάντηση στις ερωτήσεις Ε-0619/01(1), E-4034/00, Ε-4036/00 και Ε-4037/00(2). Οι προτάσεις και τα έγγραφα εργασίας της εν λόγω επιτροπής έχουν σύμφωνα με τους αρμόδιουςπουργούς εμπιστευτικό χαρακτήρα καιπάγονται στις αποφάσεις σχετικά με την πρόσβαση του κοινού σε έγγραφα του Συμβουλίου.

Σχετικά με την πρόταση της Επιτροπής να ενισχυθεί σημαντικά ο ρόλος του Κοινοβουλίου σε όλα τα θέματα της εμπορικής πολιτικής (P-3674/00(3)), το Συμβούλιο δεν έδωσε σαφή απάντηση. Εντούτοις, ο κ. Lamy κρίνει ότι κάτι τέτοιο θα συντελούσε όχι μόνο στην αύξηση τηςπευθυνότητας της εμπορικής πολιτικής, αλλά και στην αποτελεσματικότητά της, καθώς οι εμπορικοί μας εταίροι θα ήξεραν ότι η Επιτροπή διεξάγει διαπραγματεύσεις έχοντας την πλήρηποστήριξη των δημοκρατικά εκλεγμένων εκπροσώπων των πολιτών της Ευρώπης.

Κατόπιν τούτου μπορεί να απαντήσει το Συμβούλιο εάν

- προσυπογράφει την άποψη της Επιτροπής, σύμφωνα με την οποία κάτι τέτοιο θα συντελούσε όχι μόνο στην αύξηση τηςπευθυνότητας της εμπορικής πολιτικής, αλλά και στην αποτελεσματικότητά της, καθώς οι εμπορικοί μας εταίροι θα ήξεραν ότι η Επιτροπή διεξάγει διαπραγματεύσεις έχοντας την πλήρηποστήριξη των δημοκρατικά εκλεγμένων εκπροσώπων των πολιτών της Ευρώπης·

- Εάν ναι, ποιες πρωτοβουλίες προτίθεται να λάβει το Συμβούλιο προκειμένου να εξασφαλισθεί ο πλήρης κοινοβουλευτικός έλεγχος της ευρωπαϊκής εμπορικής πολιτικής·

- Εάν όχι, ποια επιχειρήματα έχει να προβάλει το Συμβούλιο προκειμένου να παρακάμψει τις συστάσεις της Επιτροπής για πλήρη κοινοβουλευτικό έλεγχο της ευρωπαϊκής εμπορικής πολιτικής·

(1) ΕΕ C 261 E της 18.9.2001, σελ. 160.

(2) ΕΕ C 261 E της 18.9.2001, σελ. 21.

(3) ΕΕ C 163 E της 6.6.2001, σελ. 190.

Απάντηση

(29 Νοεμβρίου 2001)

Το Συμβούλιο αποδίδει μεγάλη σημασία στις τακτικές επαφές που έχει με το Ευρωπαϊκό Κοινοβούλιο στον τομέα της εμπορικής πολιτικής, ιδίως μέσω των παραστάσεων της προεδρίας του ενώπιον της Επιτροπής βιομηχανίας, εξωτερικού εμπορίου, έρευνας και ενέργειας. Οι επαφές αυτές επιτρέπουν στο Συμβούλιο να διατηρεί διάλογο με το Κοινοβούλιο και να γνωρίζει τις ανησυχίες αυτού όσον αφορά την εμπορική πολιτική της Κοινότητας.

Εξάλλου, το Συμβούλιο ενημερώνει τακτικά το Ευρωπαϊκό Κοινοβούλιο για τις σημαντικές πτυχές της εμπορικής πολιτικής της Κοινότητας και, δυνάμει της λεγόμενης διαδικασίας Westerterp του 1973, το Συμβούλιο ενημερώνει το Ευρωπαϊκό Κοινοβούλιο σχετικά με τις διαπραγματεύσεις εμπορικών συμφωνιών με τρίτες χώρες πριν από την έναρξη, κατά τη διάρκεια και κατά την ολοκλήρωση των σχετικών διαπραγματεύσεων.

Ωστόσο, οι διαδικασίες λήψης αποφάσεων σχετικά με την εμπορική πολιτική της Κοινότητας καθορίζονται στο άρθρο 133 της συνθήκης για την ίδρυση της Ευρωπαϊκής Κοινότητας και το Συμβούλιοποχρεούται να τηρεί τις διατάξεις αυτές. Οι ως άνω διατάξεις εξετάσθηκαν κατά τη διακυβερνητική Διάσκεψη που ολοκληρώθηκε με το Ευρωπαϊκό Συμβούλιο της Νίκαιας. Οι τροποποιήσεις που επήλθαν στο άρθρο αυτό δεν αφορούσαν τα ζητήματα που εγείρει ο αξιότιμος κ. βουλευτής.